عمران خان کی جانب سے سوال نمبر 61 کا جواب
جواب
  یہ غلط ہے،استغاثہ کے گواہوں کی طرف سے پیش کردہ مذکورہ دستاویزات میں سے بیشتر خفیہ حکومتی دستاویزات ہیں جو کلاسیفائڈ دستاویزات کے زمرے میں آتی ہیں۔ اس کیس کے گواہ اورتفتیشی افسرملے ہوئے ہیں اورسرکاری محکموں میں خفیہ معاملات کی حفاظت وخفیہ دستاویزات کو سنبھالنے کے لیے کابینہ ڈویژن کی طرف سے جاری کردہ ہدایات پر عمل کیے بغیر غیر قانونی وغیر مجاز طور خفیہ حکومتی دستاویزات حوالے اور وصول کی گئیں ۔ اس کیس کے گواہوں اور تفتیشی افسر نے آفیشل سیکرٹ ایکٹ 1923 کے تحت ایک جرم کیا ہے اوران کے خلاف اس قانون کے مطابق قانونی چارہ جوئی کی جا سکتی ہے۔ مزید یہ کہ مذکورہ دستاویزات سے کسی جرم کا ارتکاب ظاہر نہیں ہوتا ۔ ضبطی میمو طریقہ کار اور قانون کی خلاف ورزی کرتے ہوئے تیار کیا گیا۔ تاہم استغاثہ  نے جن گواہوں کو ترک کیا انہیں بلایا جائے  کیونکہ عدالتی گواہوں سے سب کچھ واضح ہو جائے گا۔

القادر ٹرسٹ ریفرنس میں سابق وزیر اعظم عمران خان کا 342کا بیان